google/wiki40b huggingface dataset:
Rungeho jav

Zmiernenie problému

Oscilácia interpolačného polynómu môže byť zmiernená, pokiaľ budú mať interpolačné uzly väčšiu hustotu v krajných častiach intervalu. Konkrétne, na intervale (−1,1) možno vybrať uzly s asymptotickou hustotou danou vzorcom 
1/\sqrt{1-x^2}
. Štandardným príkladom množiny interpolačných uzlov spĺňajúcich túto vlastnosť sú tzv. Čebyšovove uzly, pre ktoré je zaručené, že maximálna chyba sa s rastúcim stupňom polynómu zmenšuje. Rungeho jav je teda dôkazom, že ekvidištančné uzly sú pre polynómy vyššieho stupňa nevhodné. Problém ale môže byť odstránený použitím splajnových kriviek, teda kriviek, ktoré sú po častiach polynomiálne. Pri splajnových krivkách sa dá chyba zmenšiť jednoducho zväčšením počtu deliacich bodov, a teda nie je potrebné zvyšovať stupeň polynómu.
Ďalšou použiteľnou metódou je interpolácia polynómom nižšieho rádu pomocou metódy najmenších štvorcov. Vo všeobecnosti, pri použití m ekvidištančných uzlov pre interpoláciu polynómom stupňa N, ak N<2\sqrt{m}, tak výsledný interpolačný polynóm P_N(x) má dobré vlastnosti.
Civilizácia

Civilizácia je úroveň spoločenského vývoja, ktorý dosiahla určitá spoločnosť, súhrn jej materiálnych a duchovných výdobytkov.
V klasickom myslení: súhrn fenoménov náboženských, intelektuálnych, politických atď. a im zodpovedajúcich hodnôt, ktoré charakterizujú národy, preberajúce grécko-rímsku tradíciu a kresťanstvo. Klasické myslenie stavia takto civilizáciu etnocentricky proti divošstvu a barbarstvu.
V modernej vede: vlastnosť akejkoľvek spoločnosti, napr. civilizácia amazonská, civilizácia čínska, civilizácia španielska atď. V anglosaskej antropológii sa tomto zmysle hovorí väčšinou o kultúre.
Civilizácia v 18. storočí je spoločnosť osvietenského racionalizmu a technickej vyspelosti v protiklade k primitívnym, barbarským spoločnostiam. Civilizácia je buď to isté, čo kultúra, alebo je to (oproti kultúre 18. stor.) úroveň techniky a s ňou súvisiacej materiálnej kultúry.
Podľa encykopedistov je civilizácia protiklad barbarstva a feudalizmu.
Vo francúzskom osvietenstve je to výsledok technického, duchovného, umeleckého, morálneho a spoločenského pokroku, slovom historického pokroku. V prehistórii a u prírodných národov (divochov, barbarov) sa nedá hovoriť o histórii a teda ani o civilizácii.
Podľa Arnolda Josepha Toynbee je civilizácia jednotka historického skúmania, ktorá je relatívne sebestačná a viac menej zrozumiteľná oddelene od zvyšku dejín.
Zaoberať sa civilizáciou namiesto národmi je prax, ktorú považujú za samozrejmú orientalisti, historici staroveku, archeológovia a antropológovia. Rozkrájať civilizáciu na kusy a označiť ich nálepkou národ je príznačné pre bádateľov v oblasti moderných západných dejín. Až do začiatku 18. storočia sa klasické diela západných historikov venovali celým dejinám západného kresťanstva alebo dokonca úplným dejinám sveta od jeho stvorenia až po posledný súd.
Azat-le-Ris

Poloha

Obec má rozlohu 56,22 km². Najvyšší bod je položený 282 m n. m. a najnižší bod 170 m n. m.

Obyvateľstvo

Počet obyvateľov obce je 267 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
La Roche-Bernard

Poloha

Obec má rozlohu 0,43 km². Najvyšší bod je položený 58 m n. m. a najnižší bod 0 m n. m.

Obyvateľstvo

Počet obyvateľov obce je 757 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ján Počiatek

Kritika

V lete 2008 vyšli najavo súvislosti, že sa Počiatek v období, keď bol ministrom financií, niekoľko dní pred zverejnením informácii o konečnom výmennom kurze medzi slovenskou korunou a eurom objavil na súkromnej jachte patriacej vedeniu finančnej skupiny J&T v Monaku. Na včasnom získaní takýchto informácii mohli podnikatelia finančnej skupiny zarobiť milióny korún. Počiatek na svoju obhajobu tvrdil, že sa na jachte s podnikateľmi rozprával iba o prebiehajúcich pretekoch Formuly 1 a počasí a že informácie o výmennom kurze vtedy ešte neboli k dispozícii.
Rišňovce

Polohopis

Obec sa nachádza v Nitrianskej pahorkatine v západnej časti okresu Nitra, asi 18 km severozápadne od okresného mesta. Prechádza ňou cesta II/513 z Hlohovca do Nitry a železničná trať Leopoldov – Nitra.

Dejiny

Najstaršia zachovaná písomná zmienka o osade Rechen pochádza z roku 1272 a už o dva roky neskôr sa spomína v majetku rodu Rišňovských, ktorí územie vlastnili do 16. storočia. Dolné Rišňovce sa v listinách spomínajú v roku 1332, Horné Rišňovce v roku 1388.  o Horných Rišňovciach. Situácia v okolí sa zhoršila po bitke pri Moháči, ktorá priniesla postupné nájazdy a plienenie Turkov. Horné Rišňovce boli spustošené a vypálené v roku 1576, Dolné Rišňovce stretol podobný osud v roku 1599. 
V miestnom kaštieli nocoval po pamätnej bitke pri Slavkove generál Michail Illarionovič Kutuzov. Rišňovce patrili Nitrianskemu hradu a obec obývali statkári, gazdovia, drobní roľníci, sluhovia a bezzemkovia. V roku 1884 tu vznikol poštový úrad, v roku 1929 bola zriadená telefónna ústredňa a telegrafný úrad. Dolné a Horné Rišňovce sa spojili v roku 1925. Tragické udalosti prvej (40 padlých) aj druhej svetovej vojny (9 domácich a 39 sovietskych padlých vojakov) pripomína pamätná tabuľa. 
Dňa 5. februára 1939 sa tu konala veľká manifestácia príslušníkov HSĽS, kde vystúpil vtedajší vedúci úradu propagandy Alexander Mach. Budúci minister vnútra Slovenského štátu tu prezentoval potrebu vzniku samostatného Slovenska a jeho slová „Mať svoj samostatný štát znamená život, slobodu, večný život. Nemať samostatný Slovenský štát znamená smrť, večnú smrť slovenského národa“ boli o rok neskôr vytesané na dosku dvojkríža. V rokoch 1965-67 bola v obci vybudovaná nová budova školy. 
V súčasnosti v obci prebieha výstavba rodinných domov a postupná obnova a skrášľovanie obecného majetku a priestorov. V miestnom podniku prebieha výroba antialergických prikrývok a vankúšov, šijú sa tu kabáty a kňazské rúcha. V roku 2009 bol v centre obce vybudovaný nový obchod COOP JEDNOTA.

Šport

Pôsobí tu futbalový klub TJ Rišňovce.
Juraj Figuli

Životopis

Výpomocný kazateľ pre nem. a slov. obec a kňaz v Špitáli sv. Alžbety v Banskej Bystrici (1694, 1703-1704, 1708).
Sère-en-Lavedan

Poloha

Obec má rozlohu 1,87 km². Najvyšší bod je položený 887 m n. m. a najnižší bod 524 m n. m.

Obyvateľstvo

Počet obyvateľov obce je 76 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Le Quesnel-Aubry

Poloha

Obec má rozlohu 4,75 km². Najvyšší bod je položený 164 m n. m. a najnižší bod 89 m n. m.

Obyvateľstvo

Počet obyvateľov obce je 160 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Oulches-la-Vallée-Foulon

Poloha

Oulches-la-Vallée-Foulon má rozlohu 4,45 km². Najvyšší bod je položený 194 m n. m. a najnižší bod 70 m n. m.

Obyvateľstvo

Oulches-la-Vallée-Foulon má 52 obyvateľov (2009).
Graf vývoja obyvateľstva:
Zdroje: INSEE
Allarmont

Poloha

Obec má rozlohu 13,21 km². Najvyšší bod je položený 813 m n. m. a najnižší bod 332 m n. m.

Obyvateľstvo

Počet obyvateľov obce je 242 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Skřípovský mokřad

Ochrana

Predmetom ochrany sú mokraďové lúky s tôňami, v ktorých sa vyskytuje vzácny ježohlav najmenší (Sparganium natans) a súčasne slúži ako významné refúgium obojživelníkov.
Ďalej tu rastie páperník úzkolistý (Eriophorum angustifolium), kosatec sibírsky (Iris sibirica), horec pľúcny (Gentiana pneumonanthe), zerva hlavičkatá (Phyteuma orbiculare) a žltohlav najvyšší (Trollius altissimus).
Calzan

Poloha

Obec má rozlohu 3,99 km². Najvyšší bod je položený 631 m n. m. a najnižší bod 318 m n. m.

Obyvateľstvo

Počet obyvateľov obce je 27 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Rauville-la-Bigot

Poloha

Obec má rozlohu 17,16 km². Najvyšší bod je položený 151 m n. m. a najnižší bod 52 m n. m.

Obyvateľstvo

Počet obyvateľov obce je 1 194 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Bragny-sur-Saône

Poloha

Obec má rozlohu 14,79 km². Najvyšší bod je položený 206 m n. m. a najnižší bod 172 m n. m.

Obyvateľstvo

Počet obyvateľov obce je 590 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Čierna hora (vrch v Ondavskej vrchovine)

Dejiny

V prvej svetovej vojne sa v okolí od septembra 1914 do marca 1915 odohrali vojenské operácie. Výsledkom týchto operácií boli straty na ľudských životoch, keď tu zahynulo skoro 4000 rakúsko-uhorských a ruských vojakov. Vojenské cintoríny sa nachádzajú v okolitých dedinách Kurimka, Cernina, Mlynárovce a Svidník. Až do dnešných dní sa tu ešte nachádzajú stopy po vojenských zákopoch. 1 km pod vrchom Čierna hora sa nachádza pamätník obetiam prvej svetovej vojny.
Slobodný viacplatformový softvér

Open Source je označenie pre programy, ku ktorým je k dispozícii zdrojový kód pod so slobodnou licenciou. To znamená, že na vývoji takýchto programov sa môžu zúčastniť viacerí programátori alebo si ich môže ktokoľvek, kto vie programovať, prispôsobiť svojím potrebám.
„Viacplatformový“ (angl. cross-platform) je označenie programov, ktoré fungujú na viacerých hardvérových platformách či operačných systémoch.
Boussières

Poloha

Obec má rozlohu 5,58 km². Najvyšší bod je položený 452 m n. m. a najnižší bod 220 m n. m.

Obyvateľstvo

Počet obyvateľov obce je 1 083 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Irena Brežná

Irena Brežná (* 1950) je slovensko-švajčiarska spisovateľka a novinárka.
Detstvo prežila v Trenčíne, ale v roku 1968 emigrovala do Švajčiarska, kde odvtedy žije. Študovala slavistiku, filozofiu a psychológiu na Univerzite v Bazileji. Podieľa  sa aktívne na práci Amnesty International. Realizovala a podporovala rôzne humanitné a ženské projekty, napríklad v Guinei a v Čečensku. Na Slovensku spolupracuje s feministickým vzdelávacím a publikačným projektom Aspekt, ktorý podporuje od jeho vzniku. Je prevažne po nemecky píšuca spisovateľka a novinárka, za svoje publicistické a literárne texty získala viacero ocenení. Je stálou prispievateľkou niekoľkých švajčiarskych a nemeckých novín a časopisov, napríklad Neue Zürcher Zeitung, Berliner Freitag.
Joseph Blatter

Kontroverznosť a podozrenia z korupcie

Napriek päťnásobnému zvoleniu čelí mnohým kontroverznostiam a podozreniam z korupcie. V novembri 2011 vyvolal kritiku tvrdením, že prejavy rasismu na hracej ploche možno ospravedlniť podaním ruky na konci zápasu, za čo sa neskôr ospravedlnil, ale veľmi neobratne.
Čo sa korupcie týka, už v súvislosti s jeho prvou úspešnou voľbou v roku 1998 viceprezident Africkej futbalovej konfederácie a prezident Somálskej futbalovej federácie Farra Ado vzniesol v britskej tlači voči Blatterovi obvinenia, keď tvrdil, že mu bol ponúknutý úplatok vo výške 100 000 dolárov zato, že bude hlasovať za Blattera. Kontroverznosťami bola sprevádzaná aj jeho voľba v roku 2002 a najmä v 2015, keď tri dni pred voľbou švajčiarska polícia v Zürichu zatkla sedem vysokých funkcionárov FIFA obvinených z korupcie v súvislosti s voľbou dejísk MS 2018 a 2022. Celkovo bolo v tomto prípade obvinených 14 osôb, z toho 9 vysokých bývalých a súčasných predstaviteľov FIFA. Obvinenia sa týkajú z vydierania, prania špinavých peňazí a korupcie.
Breda

Dejiny

Breda bola opevneným mestom, ktoré malo strategický význam v Holandsku. V meste sa počas jeho existencie stalo viacero historických udalostí. Na konci 11. storočia bola Breda lénom Svätej ríše rímskej, jej prvým známym lenníkom bol Henrich z Brusenheimu (1080-1125). V roku 1327 predal mesto Adelheid Jánovi III. Brabantskému. Neskôr dostal léno rod Nassau.
Brede boli udelené mestské práva v roku 1252. Počas 15. storočia došlo v meste k rozvoju, zvyšovaniu blahobytu. Bol postavený gotický kostol Grote Kerk (alebo Onze Lieve Vrouwe Kerk).
Clairmarais

Poloha

Obec má rozlohu 18,02 km². Najvyšší bod je položený 34 m n. m. a najnižší bod 1 m n. m.

Obyvateľstvo

Počet obyvateľov obce je 631 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Mária Lujza Habsbursko-lotrinská

Život

Mária Lujza bola druhé dieťa cisára Františka II. a jeho druhej manželky Márie Terézie Neapolsko-sicílskej.
V roku 1810 sa vydala za cisára Napoleona I. Bonaparta. V jej novej domovine ju ale prijali veľmi chladno a nikdy sa nezbavila obavy, že by ju Francúzi mohli popraviť ako jej tetu Máriu Antoinettu.
V roku 1811 porodila syna Napoleona Františka († 1832), zvaného Orlík, ktorý neskôr vyrastal na dvore svojho starého otca Františka II. Po Napoleonovom páde a Viedenskom kongrese sa Mária Lujza stala vojvodkyňou talianskych štátov Parmy a Piacenzy.
Vydala sa ešte dvakrát, najskôr za grófa Adama Alberta z Neippergu (1775 - 1829) a druhý raz za grófa de Bombelles. S grófom Neippergom mala tri deti (syna Viliama Alberta, dcéry Albertínu a Matildu) nesúce titul knieža z Montenuovo.
Saint-Georges-de-Luzençon

Poloha

Obec má rozlohu 47,73 km². Najvyšší bod je položený 782 m n. m. a najnižší bod 340 m n. m.

Obyvateľstvo

Počet obyvateľov obce je 1620 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Kôprovský potok

Opis toku

Vzniká sútokom dvoch hlavných zdrojníc, Hlinského potoka, ktorý odvodňuje Hlinskú dolinu a pramení pod sedlom Vyšným Kôprovským sedlom (2 180 m n. m.) a Temnosmrečinského potoka vytekajúceho z Temnosmrečinskej doliny, v nadmorskej výške 1 384 m n. m..
Dlhší Hlinský potok preteká severozápadným smerom Hlinskou dolinou a zľava priberá prítok spod Hrubého vrchu. Kratší Temnosmrečinský potok vyteká z Vyšného Temnosmrečinského plesa v nadmorskej výške 1 716 m n. m., tečie na severozápad a následne vteká do Nižného Temnosmrečinského plesa. Z neho vyteká v nadmorskej výške 1 674 m n. m., vytvára Vajanského vodopád a preteká pásmom kosodreviny. Pritom sa oblúkom stáča na juhozápad a pokračuje k sútoku s Hlinským potokom.
Od ich sútoku preteká Kôprovský potok zalesneným územím najprv na západ, následne sa stáča na juhozápad a preteká širokou Kôprovou dolinou, kde postupne priberá mnohé prítoky: Vyšná Závrať (sprava), Závrať (sprava, 1 279,7 m n. m.), prítok spod Sedla pod Krížnou, Nefcerský potok (zľava) a rozširuje svoje koryto.
Pokračuje priberajúc ďalšie prítoky, najdlhším je ľavostranný prítok zo Škaredého žľabu, bystrina sa postupne stáča na západ a tesne pred sútokom tečie na krátkom úseku na severozápad.
Pri osade Tichá sa spája (976,8 m n. m.) s vodami sprava pritekajúceho Tichého potoka a ďalej tečú spoločne ako Belá.

Pôvod názvu

Názov potoka vznikol pravdepodobne z názvu Kôprovskej doliny, ktorá ho získala z hojného vyskytu kôprovníčka bezobalného (Mutellina purpurea).

Splavnosť

V súčasnosti nie je splavný kvôli zahataniu kmeňmi a konármi stromov spadnutých počas víchrice v decembri 2004. Za VV je splavný od cestného mosta po sútok s Tichým potokom (extrémne ťažké, zablokované koryto - WV IV+ - V).
Youngov modul

Youngov modul alebo aj modul pružnosti v ťahu je číslo, ktoré charakterizuje správanie materiálu zaťaženého ťahovým napätím. Čím je Youngov modul vyšší tým treba väčšie napätie (pri rovnakom priereze väčšiu silu) na dosiahnutie rovnakej deformácie (predĺženia).
Youngov modul vystupuje ako konštanta v Hookovom zákone. Označuje sa písmenom E a udáva sa v jednotkách napätia – v pascaloch [Pa]. Pre jeho vysoké hodnoty je praktickejšie používať násobnú jednotku gigapascal [GPa]. Modul je pre daný materiál závislý od teploty, s narastajúcou teplotou môže klesať. Je pomenovaný po Thomasovi Youngovi, britskom fyzikovi, lekárovi a egyptológovi.

Typy materiálov

Pre mnoho materiálov je modul konštantný pre veľký rozsah napätí. Tieto materiály sa nazývajú lineárne a ich správanie zodpovedá Hookovmu zákonu. Do tejto skupiny patria napríklad oceľ, uhlíkové vlákno, sklo.
Pre iné materiály, napríklad guma sa ich modul pružnosti mení v závislosti od zaťaženia, t. j. závislosť napätia od deformácie nie je lineárna. Preto sa nazývajú aj nelineárne materiály.
Niektoré materiály, najčastejšie kompozitné ale aj iné, majú vnútornú štruktúru, ktorá ovplyvňuje ich mechanické vlastnosti podľa toho v ktorom smere sa vzhľadom na jej orientáciu zisťujú. Takéto materiály sa nazývajú anizotropné a majú rozdielny aj Youngov modul v rôznych smeroch. Napríklad kompozitný materiál s uhlíkovými vláknami má modul vyší v smere rovnobežnom s vláknami, ako v iných smeroch.
Youngov modul je rádovo vyšší ako medza pevnosti, ktorá platí pre rozsahy mimo medzu proporcionality (pozri obrázok bod 3.). Materiály u ktorých je pomer Youngovho modulu k medzi pevnosti
 sa nazývajú vysokopevné.
Detský hlas

Detský hlas bola ilustrovaná príloha k slovenskému denníku Slovenský hlas.
Prvé číslo vyšlo 1. januára 1938. Vychádzal v Prahe a v Žiline. Zodpovedným redaktorom bol Milan Hanko a Fedor Jesenský. Vydával ho Knihospol Bratislava a tlačil sa v Kníhtlačiarni Knihospolu v Žiline. Číslo malo 4 až 8 strán.
Saint-Quentin-des-Prés

Poloha

Obec má rozlohu 10,8 km². Najvyšší bod je položený 206 m n. m. a najnižší bod 92 m n. m.

Obyvateľstvo

Počet obyvateľov obce je 287 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Jeff Jillson

Jeff Jillson (* 24. júl 1980, North Smithfield, Rhode Island) je americký hokejový obranca od sezóny 2004/05 hrajúci za tím Buffalo Sabres v NHL.

Klubový hokej

Jeff Jillson meria 192 centimetrov a váži 99 kilogramov. (údaj z roku 2006) Strieľa pravou rukou. Jillson bol draftovaný v úvodnom drafte NHL v prvom kole ako 14. v celkovom poradí tímom San José Sharks. Svoju hokejovú kariéru začínal v univerzitnom mužstve Michiganskej univerzity. Hral v AHL za tím Cleveland Barons predtým než nastúpil na ľad v drese San José Sharks. V sezóne 2002/03 bol vymenený do tímu Boston Bruins a 9. marca 2004 bol vymenený do tímu Buffalo Sabres.
Saint-Thibault-des-Vignes

Poloha

Obec má rozlohu 4,7 km². Najvyšší bod je položený 99 m n. m. a najnižší bod 39 m n. m.

Obyvateľstvo

Počet obyvateľov obce je 6 325 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ján Podmanický

Vzdelanie

Teológiu študoval na Rímskokatolíckej cyrilometodskej bohosloveckej fakulte Univerztiy Komenského - Teologický inštitút Nitra, právo na Právnickej fakulte UK. Titul PhDr. získal za základe rigorózneho štúdia na Katolíckej univerzite v Ružomberku.
Saint-Aignan-des-Gués

Poloha

Obec má rozlohu 3,84 km². Najvyšší bod je položený 130 m n. m. a najnižší bod 108 m n. m.

Obyvateľstvo

Počet obyvateľov obce je 342 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Wales Coast Path

Wales Coast Path (wal. Llwybr Arfordir Cymru) je diaľková cesta, ktorá prechádza cez celé pobrežie Walesu. Otvorená bola 5. mája 2012 a je dlhá 1 400 kilometrov; jej počiatočný bod sa nachádza v meste Chepstow na juhu Walesu a posledný potom v obci Queensferry na severe.
Wales je prvou krajinou na svete, ktorá poskytuje špecializovanú cestu pozdĺž svojho celého pobrežia. Cesta vedie cez jedenásť národných prírodných rezervácií a iných prírodných rezervácií, vrátane tých, ktoré sú spravované organizáciami The Wildlife Trusts a Royal Society for the Protection of Birds.
V knihe Lonely Planet bola cesta zaradená medzi desať najlepších cestovných regiónov na rok 2012.
Plourhan

Poloha

Obec má rozlohu 17,24 km². Najvyšší bod je položený 111 m n. m. a najnižší bod 21 m n. m.

Obyvateľstvo

Počet obyvateľov obce je 1 950 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Jean-de-Folleville

Poloha

Obec má rozlohu 13,73 km². Najvyšší bod je položený 134 m n. m. a najnižší bod 0 m n. m.

Obyvateľstvo

Počet obyvateľov obce je 833 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Kolobeh vody

Kolobeh vody (alebo vodný či hydrologický cyklus) je termín označujúci stály obeh vody na Zemi, poháňaný slnečným žiarením a gravitačnými silami Zeme. Cyklus v sebe zahŕňa vodu v atmosfére v podobe vodných pár, na povrchu v podobe riečnej, jazernej a morskej vody, ako aj pod povrchom v podobe podzemných vôd. Ako voda prechádza jednotlivými fázami cyklu mení sa jej skupenstvo od plynnej, kvapalnej až po tuhú fázu. Vodný cyklus je hlavným predmetom skúmania hydrológie.
Kolobeh vody nemá jasne definovaný začiatok a koniec. Molekuly vody sa pohybujú spojito cez celú hydrosféru rôznymi fyzikálnymi procesmi a nemusia nutne absolvovať všetky etapy cyklu. Od vyparovania v oceánoch a moriach cez tvorbu oblakov, kondenzáciu vody v nich do podoby dažďových kvapiek, alebo snehových vločiek a následný pád na zemský povrch v podobe zrážok. Celý cyklus sa uzatvára transportom vody v riečnych tokoch naspäť do morí. Celkové množstvo vody v cykle je konštantné, teda, množstvo vody, ktorá odchádza z určitého zdroja (rezervoáru) sa rovná množstvu vody, ktoré doňho vstúpi.

Vplyv vodného cyklu na podnebie

Vyparovanie vody z oceánov má závažný dôsledok na celkovú klímu Zeme. Na prechod vody z kvapalného do plynného skupenstva totiž treba dodávať značné množstvo tepla. Pokiaľ by sa toto teplo nespotrebovalo, priemerná teplota povrchu Zeme by bola asi 67 °C.

Zmeny v kolobehu vody

Ľudská činnosť značne ovplyvňuje kolobeh vody, či už sú to zmeny hladiny podzemnej vody poľnohospodárskou činnosťou, zmeny absorpčných schopností pôdy odlesňovaním (alebo zalesňovaním), stavba hydroenergetických zariadení (priehrad) a následné ovplyvnenie prísunu vody v riekach a urbanizácia. Z prírodných fenoménov vodný cyklus najviac ovplyvňuje teplota povrchu (v posledných ľadových dobách bolo množstvo odparenej vody menšie ako dnes).
Cambes (Lot)

Poloha

Obec má rozlohu 6,57 km². Najvyšší bod je položený 365 m n. m. a najnižší bod 236 m n. m.

Obyvateľstvo

Počet obyvateľov obce je 343 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Erches

Poloha

Obec má rozlohu 8,21 km². Najvyšší bod je položený 106 m n. m. a najnižší bod 90 m n. m.

Obyvateľstvo

Počet obyvateľov obce je 167 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Mariánske námestie (Žilina)

Pamiatky

V strede námestia je socha Nepoškvrnenej Panny Márie (Immaculata), ktorá bola postavená na počesť rekatolizácie v roku 1738. Socha je umiestnená na podstavci s reliéfom svätého Floriána, patróna hasičov. Za sochou sa nachádza malý park. V rámci rekonštrukcie námestia boli obnovené aj dve historické studne, v ktorých sa voda nachádza v hĺbke asi 12 metrov.
Domom číslo 1 na námestí je Radnica mesta Žilina na jeho východnej strane, hoci vchod do budovy je z Radničnej ulice.
Radnica prešla viacerými stavebnými úpravami. Dnešná podoba radnice je z roku 1890. Posledná prestavba sa uskutočnila v roku 1992 a 1993. Aj v budove radnice sú pôvodné gotické pivnice. Na radnici dnes sídli primátor mesta a sú tu reprezentačné priestory, v ktorých zasadá Mestské zastupiteľstvo a konajú sa sobášne obrady. Na prízemí radnice je busta Andreja Hlinku (1864-1938), rímskokatolíckeho kňaza a významného slovenského dejateľa, s citáciou básne Andreja Žarnova. Zaujímavosťou je zvonkohra na priečelí budovy, ktorá od roku 1994 hrá melódie po odbití každej celej hodiny.
Na západnej strane námestia vyniká rímskokatolícky Kostol Obrátenia sv. Pavla a kláštor jezuitov. Kostol bol dokončený v roku 1754. Dvojvežová baroková stavba je jednoloďová. Veže sú vysoké 32 metrov. Hlavný oltár je barokový, autorom obrazu sv. Pavla je známy slovenský maliar Jozef Božetech Klemens (1817-1883). Na kláštore je pamätná tabuľa venovaná nitrianskemu biskupovi Jozefovi Vurumovi (1763-1838) a pamätná tabuľa venovaná Rádu sestier sv. Vincenta za záchranu deviatich židovských detí počas vojny.